Herstalis

Herstalis () – miestas rytų Belgijoje, Valonijoje, Lježo provincijoje, Maso upės pakrantėje; šiaurės rytinis Lježo priemiestis. Veikia ginklų gamykla FNH. Yra istorijos muziejus, Pipino bokštas, paminklas Karoliui Didžiajam, Šv. Remigijaus, Šv. Mergelės Marijos, Šv. Lamberto bažnyčios.

 Istorija 

Vietovė gyvenama nuo priešistorinių laikų. Merovingų laikotarpiu čia buvo gyvenvietė minima kaip Héristal. Čia įrengta tvirtovė, veikė keltas per Masą. VII a. Herstalio valdovas Pipinas tapo Karolingų dinastijos pradininku. Herstalis buvo pirmoji karalystės sostinė, bet valdant Karoliui Didžiajam perkelta į Acheną. Viduramžiais Herstalis pateko į Brabanto kunigaikštystę, buvo svarbus amatų centras. XIX a. buvo svarbus plieno, anglių pramonės centras, įkurta ginklų, motociklų gamykla.


Kategorija:Belgijos miestai